**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Poskytovateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ ZMLUVA O POSKYTOVANÍ SLUŽIEB**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2024

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: [doplniť] a [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Objednávateľ**”) na jednej strane; a
2. **[doplniť]**, spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Poskytovateľ**”) na druhej strane.

**Vzhľadom k tomu, že:**

1. Objednávateľ má záujem o poskytnutie služieb – sprostredkovanie vodičov mestskej hromadnej dopravy zo zahraničia, za účelom čoho realizoval zákazku označenú interným číslom CP 30/2024 podľa internej smernice ER 97/2017 o obstarávaní v podmienkach DPB, a.s. na predmet zákazky „**Nábor vodičov zo zahraničia prostredníctvom sprostredkovateľskej agentúry\_CP 30/2024**“;
2. Poskytovateľ je jedným z úspešných uchádzačov zákazky realizovanej Objednávateľom pod interným číslom 30/2024 na predmet zákazky „**Nábor vodičov zo zahraničia prostredníctvom sprostredkovateľskej agentúry\_CP 30/2024**“; a
3. Zmluvné strany majú záujem upraviť si vzájomné práva a povinnosti súvisiace s poskytovaním Služieb;

**DOHODLO SA NASLEDOVNÉ:**

## Definície a interpretácia zmluvných ustanovení

* 1. Pokiaľ nebude ďalej uvedené inak, výrazy použité v Zmluve s veľkými začiatočnými písmenami budú mať nasledovný význam:

1. **Kandidát** znamená fyzická osoba, vyhľadaná Poskytovateľom, ktorá spĺňa predpoklady na uzavretiepracovnej zmluvy s Objednávateľom, predmetom ktorej je výkon zamestnania vodiča mestskej hromadnej dopravy pre Objednávateľa v súlade s ŠPP;
2. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
3. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov;
4. **Odplata** znamená finančné protiplnenie Objednávateľa za poskytovanie Služby; výška Odplaty je špecifikovaná v Prílohe 2 Zmluvy – Cenník;
5. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
6. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod. Jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs>;
7. **Služby** znamená komplexné zabezpečenie činností smerujúcich k uzavretiu pracovnej zmluvy medzi Kandidátom a Objednávateľom; rozsah poskytovania Služby je bližšie špecifikovaný v Prílohe 1 Zmluvy – Špecifikácia predmetu zákazky;
8. **ŠPP** znamená podrobnú špecifikáciu pracovnej pozície, ktorá má byť obsadená Kandidátom; ŠPP je obsiahnutá v Prílohe 3 Zmluvy – Špecifikácia pracovnej pozície; a
9. **Zmluvná strana** znamená Objednávateľ a/alebo Poskytovateľ.
   1. Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
   2. V Zmluve, ak z kontextu nevyplýva iný zámer,
      1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
      2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
      3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
      4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
      5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
10. **PREDMET ZMLUVY**
11. Predmetom Zmluvy je záväzok:
12. Poskytovateľa poskytovať pre Objednávateľa Služby; a
13. Objednávateľa zaplatiť Poskytovateľovi Odplatu za poskytnuté Služby;

a to za podmienok stanovených Zmluvou.

1. **PODMIENKY POSKYTOVANIA SLUŽBY**
   1. Poskytovateľ je povinný poskytovať Služby vo vlastnom mene, na vlastnú zodpovednosť, na vlastné náklady a za podmienok dojednaných v Zmluve.
   2. Poskytovateľ nie je oprávnený bez predchádzajúceho písomného súhlasu Objednávateľa poveriť tretie osoby vykonávaním žiadnych čiastkových činností v súvislosti s poskytovaním Služby. Aj v prípade, že Objednávateľ súhlasí s vykonávaním niektorých čiastkových činností súvisiacich s poskytovaním Služby treťou osobou, Poskytovateľ má voči Objednávateľovi rovnakú zodpovednosť, ako keby činnosti vykonával sám.
   3. Poskytovateľ je povinný mať na činnosti vykonávané podľa Zmluvy platné oprávnenie a všetci zamestnanci Poskytovateľa musia byť na vykonávanú činnosť kvalifikovaní, zdravotne a odborne spôsobilí a preukázateľne zaškolení.
   4. Poskytovateľ zodpovedá za to, že pri svojej činnosti bude postupovať tak, aby nebolo poškodené dobré meno a dobrá povesť Objednávateľa. Poskytovateľ sa tiež zaväzuje, že okrem informácií nevyhnutne potrebných na plnenie predmetu Zmluvy, nebude bez súhlasu Objednávateľa Kandidátom oznamovať žiadne ďalšie informácie o Objednávateľovi.
   5. Objednávateľ zašle Poskytovateľovi písomnú objednávku na kontaktnú osobu uvedenú v záhlaví tejto Zmluvy. Objednávka sa považuje za doručenú a potvrdenú dňom odoslania. Prvá objednávka bude obsahovať požiadavku na obsadenie minimálne 15 pracovných miest, ďalšie objednávky budú obsahovať požiadavku na obsadenie minimálne 10 (desiatich) pracovných miest. **Poskytovateľ sa zaväzuje, že v lehote 6 mesiacov odo dňa doručenia prvej objednávky** zabezpečí uzatvorenie pracovnej zmluvy s min. desiatimi (10) Objednávateľom odsúhlasenými Kandidátmi, podľa objednávky v zmysle tohto článku tohto bodu Zmluvy.
   6. Poskytovateľ je oprávnený poskytovať Služby podľa vlastného uváženia formou priameho vyhľadávania, personálnej inzercie, využitím vlastnej personálnej databázy alebo kombináciou uvedených spôsobov. Výber medzi jednotlivými spôsobmi poskytovania Služby prináleží Poskytovateľovi, ktorý pri svojom výbere zohľadní všetky aspekty výberového procesu.
   7. Výber vhodného Kandidáta uskutočňuje Poskytovateľ prostredníctvom osobného pohovoru alebo v prípade zaneprázdnenosti alebo vzdialenosti Kandidáta a po predchádzajúcom súhlase Objednávateľa pomocou elektronických komunikačných služieb umožňujúcich súčasný prenos obrazu a zvuku (napr. Skype).
   8. Objednávateľ má právo sa kedykoľvek zúčastňovať výberového procesu a Poskytovateľ je povinný účasť Objednávateľa na výberovom procese umožniť.
   9. Na základe požiadavky Objednávateľa podrobí Poskytovateľ Kandidáta skúške odbornej spôsobilosti, prípadne iných zručností prostredníctvom na to určených diagnostických nástrojov. Objednávateľ na základe výsledkov skúšky odbornej spôsobilosti, prípadne iných zručností odsúhlasí Poskytovateľovi výber vhodného Kandidáta.
   10. Poskytovateľ je povinný na žiadosť Objednávateľa podávať Objednávateľovi správy o priebehu poskytovania Služby.  Súčasťou správy je stručné zhrnutie činností Poskytovateľa od zaslania poslednej správy, obsahujúce predovšetkým zoznam vyhľadaných a prezentovaných Kandidátov.
   11. Prezentáciu vybraných Kandidátov uskutoční Poskytovateľ vo forme a spôsobe dohodnutom s Objednávateľom (najmä miesto prezentácie, jej trvanie a osobnú účasť zástupcu Poskytovateľa).
   12. Kandidát sa považuje za prezentovaného Poskytovateľom buď dňom jeho osobného predstavenia/prezentácie Objednávateľovi alebo dňom zaslania jeho profilu, životopisu, motivačného listu alebo jeho osobných údajov, ktoré umožňujú jeho identifikáciu (minimálne s uvedením mena, priezviska a bydliska a telefonického alebo e-mailového kontaktu) elektronickými prostriedkami Objednávateľovi.
   13. Poskytovateľ sa zaväzuje pri prezentovaní Kandidátov oznámiť Objednávateľovi všetky jemu známe alebo dostupné okolnosti dôležité pre rozhodnutie Objednávateľa o uzavretí pracovnej zmluvy s Kandidátom. Poskytovateľ sa zaväzuje oznamovať Objednávateľovi len pravdivé informácie o Kandidátoch, nimi požadovanej výške mzdy a o výberovom procese. Poskytovateľ je povinný oznámiť Objednávateľovi všetky údaje potrebné na posúdenie dôveryhodnosti Kandidátov.
   14. Objednávateľ sa zaväzuje zaobchádzať so všetkými údajmi Kandidátov sprístupnenými mu Poskytovateľom v súvislosti s plnením predmetu Zmluvy ako s dôvernými a zabezpečiť, aby k týmto údajom mali prístup iba osoby podieľajúce sa na výbere Kandidáta.
   15. Objednávateľ sa zaväzuje oznamovať Poskytovateľovi skutočnosti, ktoré majú pre neho rozhodný význam pre uzavretie pracovnej zmluvy s Kandidátom.
   16. Kandidát sa nebude považovať za sprostredkovaného Poskytovateľom, ak bol Kandidát v čase jeho predstavenia Objednávateľovi známy Objednávateľovi z iného zdroja. V prípade pochybností bude Objednávateľ povinný dokázať predošlé vedomosti o Kandidátovi. Rovnako sa Kandidát nebude považovať za sprostredkovaného Poskytovateľom v prípade, ak sa Kandidát preukázateľne obráti na Objednávateľa sám, skôr než bol predstavený Objednávateľovi Poskytovateľom.
   17. Poskytovateľ vynaloží maximálne možné úsilie, ktoré od neho možno spravodlivo požadovať, aby mal Objednávateľ možnosť uzavrieť pracovnú zmluvu s Kandidátom. Poskytovateľ sa najmä zaväzuje vyhľadať kvalifikovaných a bezúhonných Kandidátov podľa požiadaviek Objednávateľa uvedených v ŠPP.
   18. Objednávateľ sa zaväzuje oznámiť Poskytovateľovi uzavretie pracovnej zmluvy s Kandidátom sprostredkovaným Poskytovateľom do 5 (piatich) Pracovných dní odo dňa jej uzavretia.
   19. Poskytovateľ sa po celú dobu účinnosti Zmluvy zaväzuje neoslovovať zamestnancov Objednávateľa s pracovnými ponukami pre tretie osoby.
2. **ODPLATA A PLATOBNÉ PODMIENKY**
3. Odplata je stanovená na základe dohody Zmluvných strán v súlade so zákonom č. 18/1996 Z. z. o cenách v znení neskorších predpisov a je konečná, bez možnosti doúčtovania ďalších nákladov. Súčasťou Odplaty sú všetky náklady Poskytovateľa vynaložené pri poskytovaní Služieb.
4. Pri dani z pridanej hodnoty sa bude postupovať v zmysle osobitných predpisov.
5. Celkový finančný objem Zmluvy je stanovený vo výške **[doplniť] EUR (slovom: [doplniť] eur) bez DPH**. Celkový finančný objem Zmluvy je určený súhrnne pre všetky rámcové dohody o poskytovaní Služieb, ktoré sú výsledkom zadávania zákazky označenej interným číslom CP 30/2024. Uvedený finančný objem je predpokladaný a Objednávateľ nie je povinný ho vyčerpať.
6. Nárok na Odplatu vznikne Poskytovateľovi dňom vzniku pracovného pomeru medzi Objednávateľom a Kandidátom, t.j. dňom nástupu do práce. Počínajúc týmto dňom je Poskytovateľ oprávnený vystaviť faktúru.
7. Faktúra musí obsahovať všetky náležitosti  účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov a evidenčné číslo Zmluvy, pod ktorou je Zmluva evidovaná u Objednávateľa. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Poskytovateľovi na prepracovanie. Nová lehota splatnosti začína plynúť momentom doručenia opravenej faktúry Objednávateľovi.
8. Faktúra je splatná **do 60 (šesťdesiat) dní** po jej doručení. Ak deň splatnosti faktúry pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň.
9. Zaplatením faktúry sa rozumie deň odpísania fakturovanej sumy z účtu Objednávateľa.
10. **ZODPOVEDNOSŤ POSKYTOVATEĽA**
    1. Poskytovateľ zodpovedá za to, že Služby budú Objednávateľovi poskytované podľa podmienok a požiadaviek uvedených v Zmluve. Poskytovateľ je povinný pri plnení Zmluvy postupovať s odbornou starostlivosťou, dodržiavať všeobecne záväzné predpisy a dohody podľa Zmluvy, pričom ďalej sa Poskytovateľ bude riadiť podkladmi a pokynmi Objednávateľa.
    2. Objednávateľ je povinný zaprotokolovať všetky prípady neplnenia povinností zo strany Poskytovateľa uvedených v Zmluve s presným dátumom, časom a popisom udalostí, pričom protokol musí byť podpísaný zástupcami Zmluvných strán.
    3. Poskytovateľ nezodpovedá za vady, ktoré boli spôsobené použitím podkladov, poskytnutých Objednávateľom a Poskytovateľ ani pri vynaložení odbornej starostlivosti nemohol zistiť ich nevhodnosť, alebo na ňu Objednávateľa upozornil, ale ten na ich použití trval.
    4. Poskytovateľ zodpovedá za škody, ktoré spôsobí Objednávateľovi a/alebo tretej osobe pri poskytovaní Služby. V prípade škôd na strane Objednávateľa, ktoré preukázateľne vznikli činnosťou Poskytovateľa, je Poskytovateľ povinný tieto škody bezodkladne odstrániť na vlastné náklady. Objednávateľ má právo na úhradu preukázateľných sankcií, ktoré mu boli udelené v dôsledku porušenia zmluvných povinností zo strany Poskytovateľa, resp. v dôsledku konania Poskytovateľa v súvislosti so Zmluvou.
    5. Zodpovednosť za škodu sa ďalej spravuje príslušnými ustanoveniami Obchodného zákonníka.

1. **SANKCIE**
   1. V prípade porušenia zmluvnej povinnosti Poskytovateľa poskytnúť Služby riadne podľa článku 3 Zmluvy a poskytuje Služby spôsobom, ktorý je v rozpore so Zmluvou alebo s osobitnými predpismi, Objednávateľ je oprávnený požadovať od Poskytovateľa zaplatenie zmluvnej pokuty vo výške 200 EUR (dvesto eur) za každé jednotlivé porušenie zmluvnej povinnosti.
   2. Poskytovateľ je oprávnený uplatňovať si úrok z omeškania vo výške 0,022% z nezaplatenej fakturovanej sumy za každý deň omeškania, ak je Objednávateľ v omeškaní s úhradou Odplaty.
   3. V prípade porušenia lehoty uvedenej v článku 3 bodu 3.5 Zmluvy, je Objednávateľ oprávnený od Poskytovateľa požadovať zaplatenie zmluvnej pokuty vo výške 100 EUR (sto eur) za každý deň omeškania.
   4. Poskytovateľ sa zaväzuje zaplatiť Objednávateľovi zmluvnú pokutu podľa tohto článku bod 6.1 Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Poskytovateľ uhradiť Objednávateľovi najneskôr do 10 (desiatich) Pracovných dní odo dňa doručenia výzvy Objednávateľa
   5. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.
2. **GARANČNÁ DOBA**
   1. Ak dôjde k ukončeniu zmluvného vzťahu medzi Kandidátom a Objednávateľom, sprostredkovaného v súlade so Zmluvou, počas garančnej doby v trvaní 3 (troch) kalendárnych mesiacov od uzavretia takéhoto v zmluvného vzťahu, zaväzuje sa Poskytovateľ v lehote 3 (troch) mesiacov odo dňa oznámenia tejto skutočnosti zo strany Objednávateľa, vyhľadať pre Objednávateľa náhradného Kandidáta na rovnakú pracovnú pozíciu bez nároku na Odplatu.
   2. V prípade, ak Poskytovateľ nebude úspešný v zabezpečení náhradného Kandidáta na rovnakú pracovnú pozíciu v súlade s týmto článkom bodom 7.1 Zmluvy, Poskytovateľ je povinný bezodkladne vrátiť Objednávateľovi 100 % výšky Odplaty, ktorá mu bola uhradená za zabezpečenie pôvodného Kandidáta, s ktorým bol ukončený v zmluvný vzťah v garančnej dobe podľa tohto článku bodu 7.1 Zmluvy.
3. **VYHLÁSENIA A ZÁRUKY**
   1. Poskytovateľ vyhlasuje a ubezpečuje Objednávateľa, že ku dňu podpisu Zmluvy Zmluvnými stranami:

1. osoba konajúca za Poskytovateľa je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na realizovanie predmetu Zmluvy, a riadne plní všetky povinnosti, porušenie ktorých by mohlo viesť k jeho zrušeniu;
3. je zapísaný v Registri partnerov verejného sektora, pokiaľ sa táto povinnosť naňho vzťahuje;
4. uzatvorenie alebo plnenie Zmluvy s Zhotoviteľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom; a
5. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
   1. Poskytovateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Poskytovateľa uvedené v tomto článku, v bode 8.1 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za vlastnosti, ktoré si vymienil.
   2. Porušenie povinnosti Poskytovateľa spôsobené nepravdivosťou niektorého z vyhlásení uvedených v tomto článku bod 8.1 Zmluvy sa považuje za podstatné porušenie Zmluvy, ktoré zakladá právo Objednávateľa na odstúpenie od Zmluvy.
   3. Objednávateľ vyhlasuje a ubezpečuje Poskytovateľa, že ku dňu podpisu Zmluvy Zmluvnými stranami:
6. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
7. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
8. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie činností, ktoré sú predmetom Zmluvy, a riadne plní všetky povinnosti, porušenie ktorých by mohlo viesť k jeho zrušeniu.
9. **KOMUNIKÁCIA MEDZI ZMLUVNÝMI STRANAMI**
   1. Akákoľvek komunikácia medzi Zmluvnými stranami v súvislosti so Zmluvou bude vykonávaná prostredníctvom listu, e-mailu alebo telefonického spojenia a bude zaslaná na adresy uvedené v záhlaví Zmluvy, alebo na iné adresy alebo kontaktné osoby, ktoré si Zmluvné strany navzájom písomne oznámia.
   2. Korešpondencia súvisiaca so Zmluvou sa bude považovať za doručenú:

(a) v deň doručenia zásielky, ak bola zásielka doručená osobne, poštou alebo kuriérskou službou; alebo

(b) piaty (5) pracovný deň nasledujúci po dni podania zásielky na poštovú prepravu, ak bola zásielka poslaná poštou alebo v deň doručenia zásielky, podľa toho čo nastane skôr; alebo

(c) v deň odoslania e-mailu, ak bol e-mail odoslaný v ktorýkoľvek pracovný deň, v ostatných prípadoch v najbližší pracovný deň nasledujúci po dni odoslania e-mailu, ak sa Zmluvné strany nedohodli inak.

9.3 Zmeny identifikačných údajov sú si Zmluvné strany povinné oznámiť do 5 (piatich) kalendárnych dní od realizácie týchto zmien.

1. **TRVANIE A ZÁNIK ZMLUVY**
   1. Zmluva sa uzatvára na dobu určitú, a to na **24 (dvadsaťštyri) mesiacov** odo dňa účinnosti Zmluvy alebo do vyčerpania finančného objemu podľa článku 4 bod 4.3 Zmluvy, podľa toho, ktorá skutočnosť nastane skôr. V prípade, že nedôjde k vyčerpaniu obchodovateľného objemu podľa článku 4 bod 4.3 Zmluvy počas [doplniť]([doplniť]) mesiacov odo dňa účinnosti Zmluvy, môže byť Zmluva na návrh Objednávateľa predĺžená do vyčerpania obchodovateľného objemu. Zmluva bude predĺžená podľa predchádzajúcej vety uzatvorením písomného dodatku k Zmluve
   2. Zmluva môže byť ukončená aj skôr, ako je uvedené v tomto článku bod 10.1 Zmluvy, a to jednostranným odstúpením od Zmluvy z dôvodov uvedených v tomto článku v bodoch 10.3 a 10.4 Zmluvy, jednostranným vypovedaním Zmluvy podľa tohto článku bod 10.8 Zmluvy, alebo písomnou dohodou Zmluvných strán.
   3. Odstúpiť od Zmluvy a požadovať od povinnej strany náhradu škody v súlade s platnou právnou úpravou môžu Zmluvné strany pri podstatnom porušení zmluvného záväzku a v ostatných prípadoch uvedených v Zmluve alebo v Obchodnom zákonníku.
   4. Za podstatné porušenie Zmluvy Objednávateľ považuje prípady, ak Poskytovateľ:
2. poskytuje Služby spôsobom, ktorý je v rozpore so Zmluvou alebo s osobitnými predpismi, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
3. pri poskytovaní Služieb nepostupuje s odbornou starostlivosťou, a ak nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave; a/alebo
4. opakovane poruší ktorúkoľvek svoju povinnosť, ktorá mu vyplýva z článku 7 Zmluvy.
   1. Výzvy uvedené v tomto článku Zmluvy musia byť písomné a doručené na adresy pre doručovanie písomností uvedené v záhlaví Zmluvy.
   2. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
   3. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na náhradu škody vzniknutej porušením Zmluvy.
   4. Zmluvu môže Objednávateľ vypovedať aj bez udania dôvodu zaslaním písomnej výpovede Poskytovateľovi, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Poskytovateľovi. Objednávky potvrdené Poskytovateľom pred dátumom odoslania výpovede Poskytovateľovi zostávajú platné a budú vybavené podľa Zmluvy.
   5. Zmluvné strany sú ku dňu ukončenia Zmluvy povinné vykonať inventúru vykonaných výkonov v rámci poskytovania Služby a platieb a na základe výsledkov tejto inventúry si vyrovnať svoje vzájomné záväzky.
5. **ZÁVEREČNÉ USTANOVENIA**

11.1 Zmluva je účinná dňom nasledujúcim po dni jej zverejnenia podľa § 47a Občianskeho zákonníka.

11.2 Práva a povinnosti Zmluvných strán neupravené v Zmluve sa spravujú príslušnými ustanoveniami Obchodného zákonníka.

11.3 Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy, bude rozhodnutý príslušným súdom v Slovenskej republike.

11.4 Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.

* 1. Zmluvu možno meniť jedine formou písomných, očíslovaných dodatkov, podpísaných Zmluvnými stranami.
  2. Zmluvné strany sa dohodli, v rozsahu v akom to právne predpisy pripúšťajú, že vylučujú právo Poskytovateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Poskytovateľovi.
  3. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Poskytovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Poskytovateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
  4. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne , občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
  5. V prípade, ak sa niektoré z ustanovení Zmluvy stane neplatným alebo nevykonateľným, nemá takáto neplatnosť alebo nevykonateľnosť niektorého z ustanovení Zmluvy vplyv na platnosť a vykonateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevykonateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
  6. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
  7. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu. Objednávateľ dostane 2 (dva) jej rovnopisy a Poskytovateľ dostane 1 (jeden) jej rovnopis.

**PRÍLOHA 1 ZMLUVY**

**ŠPECIFIKÁCIA PREDMETU ZÁKAZKY**

[doplní úspešný uchádzač podľa vzoru prílohy č. 1 výzvy na predloženie ponuky – časť VŠEOBECNÁ ŠPECIFIKÁCIA PREDMETU ZÁKAZKY]

**PRÍLOHA 2 ZMLUVY**

**CENNÍK**

[bude predložené v zmysle ponuky uchádzača – dokumentu vypracovaného podľa vzoru č. 2 výzvy – Cenová tabuľka]

**PRÍLOHA 3 ZMLUVY**

**ŠPECIFIKÁCIA PRACOVNEJ POZÍCIE**

[doplní úspešný uchádzač podľa vzoru prílohy č. 1 výzvy na predloženie ponuky – časť ŠPECIFIKÁCIA PRACOVNEJ POZÍCIE]

PODPISY ZMLUVNÝCH STRÁN

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: [doplniť]

Funkcia: [doplniť]

1. Meno: [doplniť]

Funkcia: [doplniť]

1. V [doplniť] dňa \_\_\_\_\_\_\_\_\_\_\_\_\_\_

**[doplniť]**

1. Meno: [doplniť]

Funkcia: [doplniť]